pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.ไอซีที ร่วมงานเสวนา ‘การสร้างความรู้ความเข้าใจในนโยบายดิจิทัลเพื่อเศรษฐกิจและสังคม’
วันอังคารที่ 23 สิงหาคม 2559
รมว.ไอซีที ร่วมงานเสวนา ‘การสร้างความรู้ความเข้าใจในนโยบายดิจิทัลเพื่อเศรษฐกิจและสังคม’
รมว.ไอซีที ร่วมงานเสวนา ‘การสร้างความรู้ความเข้าใจในนโยบายดิจิทัลเพื่อเศรษฐกิจและสังคม’
ดร.อุตตม สาวนายน รัฐมนตรีว่าการกระทรวงเทคโนโลยีสารสนเทศและการสื่อสาร (ไอซีที)เป็นวิทยากรบรรยายหัวข้อ ‘การพัฒนาดิจิทัลเพื่อเศรษฐกิจและสังคมไทย : อนาคตและเป้าหมายของประเทศ’ ในงานเสวนา ‘การสร้างความรู้ความเข้าใจในนโยบายดิจิทัลเพื่อเศรษฐกิจและสังคม’ ซึ่งคณะกรรมาธิการการวิทยาศาสตร์ เทคโนโลยีสารสนเทศ และการสื่อสารมวลชน สภานิติบัญญัติแห่งชาติ จัดขึ้นเพื่อสร้างความรู้ความเข้าใจเกี่ยวกับนโยบายดิจิทัลเพื่อเศรษฐกิจและสังคมให้กับหน่วยงานที่เกี่ยวข้อง และเป็นการส่งเสริมภาคเศรษฐกิจดิจิทัล รวมทั้งการวางรากฐานการขับเคลื่อนเศรษฐกิจดิจิทัลให้ขับเคลื่อนพัฒนาประเทศอย่างจริงจัง ณ ห้องราชดําเนิน ชั้น 1 โรงแรมรอยัล ปริ๊นเซส ถนนหลานหลวง เขตป้อมปราบศัตรูพ่าย กรุงเทพฯ เมื่อวันที่ 22 สิงหาคม 2559
***********************
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิสรุปรายงานการคัดกรองผู้โดยสารตามมาตรการป้องกันการแพร่ระบาดของเชื้อไวรัส (Covid – 19) ประจำวันที่ 16 มีนาคม 2563 [กระทรวงคมนาคม]
วันจันทร์ที่ 16 มีนาคม 2563
ท่าอากาศยานสุวรรณภูมิสรุปรายงานการคัดกรองผู้โดยสารตามมาตรการป้องกันการแพร่ระบาดของเชื้อไวรัส (Covid – 19) ประจําวันที่ 16 มีนาคม 2563 [กระทรวงคมนาคม]
ท่าอากาศยานสุวรรณภูมิสรุปรายงานการคัดกรองผู้โดยสารตามมาตรการป้องกันการแพร่ระบาดของเชื้อไวรัส (Covid – 19) ประจําวันจันทร์ที่ 16 มีนาคม 2563
ท่าอากาศยานสุวรรณภูมิสรุปรายงานการคัดกรองผู้โดยสารตามมาตรการป้องกันการแพร่ระบาดของเชื้อไวรัส (Covid – 19) ประจําวันจันทร์ที่ 16 มีนาคม 2563 โดยมีรายละเอียดดังนี้ (ข้อมูล ณ วันที่ 15 มี.ค.63)
**ขอให้ทุกท่านให้ความร่วมมือกับเจ้าหน้าที่การบิน และเจ้าหน้าที่กรมควบคุมโรค กระทรวงสาธารณสุขในการคัดกรองเพื่อป้องกันการแพร่ระบาด**
ศูนย์ปฏิบัติการภาวะฉุกเฉินท่าอากาศยานสุวรรณภูมิ EMERGENCY
OPERATION CENTER : EOC (COVID - 19) ขอรายงานผลการสรุปจํานวนผู้โดยสารที่เดินทางผ่านเข้า - ออก ท่าอากาศยานสุวรรณภูมิ (ทสภ.)
1. สรุปจํานวนเที่ยวบินทั้งสิ้น 726 เที่ยวบิน
1.1 เที่ยวบินระหว่างประเทศ จํานวน 491 เที่ยวบิน
- ขาออกจํานวน 245 เที่ยวบิน
- ขาเข้าจํานวน 246 เที่ยวบิน
1.2 เที่ยวบินภายในประเทศ จํานวน 235 เที่ยวบิน
- ขาออกจํานวน 117 เที่ยวบิน
- ขาเข้าจํานวน 118 เที่ยวบิน
2. สรุปจํานวนผู้โดยสารที่เดินทางผ่านเข้า – ออก ทสภ. มีจํานวนทั้งสิ้น 79,899 คน
2.1 ผู้โดยสารระหว่างประเทศจํานวน 56,101 คน
- ผู้โดยสารขาออกจํานวน 33,647 คน
- ผู้โดยสารขาเข้าจํานวน 22,454 คน
2.2 ผู้โดยสารภายในประเทศจํานวน 23,798 คน
- ผู้โดยสารขาออกจํานวน 9,594 คน
- ผู้โดยสารขาเข้าจํานวน 14,204 คน
ทั้งนี้ จากข้อมูล ณ วันที่ 15 มีนาคม ของปี 2562 ทสภ. มีจํานวนเที่ยวบินรวม 1,084 เที่ยวบิน
แบ่งเป็นขาออก จํานวน 543 เที่ยวบิน ขาเข้า จํานวน 541 เที่ยวบิน ซึ่งเมื่อเปรียบเทียบกับวันที่ 15 มีนาคม
ของปีที่แล้ว ทสภ. มีจํานวนเที่ยวบินลดลงร้อยละ 33 และในส่วนของจํานวนผู้โดยสาร มีจํานวนทั้งสิ้น 200,949 คน แบ่งเป็น ผู้โดยสารขาออก จํานวน 100,904 คน และผู้โดยสารขาเข้า จํานวน 100,045 คน ลดลงร้อยละ 60.2​​
ด่านควบคุมโรคติดต่อระหว่างประเทศ ทสภ. ได้ดําเนินการคัดกรองผู้โดยสารขาเข้าระหว่างประเทศ จํานวนทั้งสิ้น 22,454 คน พบผู้โดยสารเข้าเกณฑ์ PUI จํานวน 1 ราย ได้นําตัวส่งโรงพยาบาล สําหรับผู้โดยสารที่เป็นแรงงานไทยที่เดินทางมาจากประเทศเกาหลีใต้ จํานวน 190 ราย จําแนกเป็นผู้โดยสารที่มีวีซ่าการเดินทางหมดอายุ (Overstay) จํานวน 115 ราย ไม่พบผู้โดยสารที่เข้าเกณฑ์ PUI และเก็บตัวอย่างบุคลากรใน ทสภ. ส่งตรวจ จํานวน 2 คน รอผล Lab
และเก็บตัวอย่างผู้โดยสารคนไทย ที่ไม่มีเอกสารแสดงผลการตรวจ Covid-19 ใน 48 ชั่วโมง จํานวน 3 คน รอผล Lab
โดยที่ผู้โดยสารพักรออยู่ที่ห้องตรวจคัดกรองของด่านควบคุมโรคฯ สุวรรณภูมิ
ทั้งนี้ ด่านควบคุมโรคติดต่อระหว่างประเทศ ทสภ. ได้ดําเนินการคัดกรองผู้โดยสารขาออก จํานวนทั้งสิ้น 33,647 คน ไม่พบผู้โดยสารเข้าเกณฑ์ (PUI)
อนึ่ง ในวันที่ 15 มี.ค.63 มีเที่ยวบินที่มาจากประเทศเกาหลี จํานวน 4 เที่ยวบิน (สายการบินไทย 2 เที่ยวบิน KOREAN AIRLINES 2 เที่ยวบิน) มีจํานวนผู้โดยสารทั้งสิ้น 492 คน โดยเป็นผู้โดยสารคนไทยจํานวน 190 คน ซึ่งในจํานวนนี้มีผู้โดยสารที่เป็นแรงงานไทยที่เดินทางมาจากประเทศเกาหลี ที่มีวีซ่าการเดินทางหมดอายุ (Overstay) จํานวน 115 คน
รัฐบาลไทย-ข่าวทำเนียบรัฐบาล-นรม. ขอความร่วมมือช่วยกันดูแลสังคมให้เกิดความปลอดภัย พร้อมสั่งกวาดล้างอาวุธสงครามอย่างต่อเนื่อง
วันพุธที่ 19 เมษายน 2560
นรม. ขอความร่วมมือช่วยกันดูแลสังคมให้เกิดความปลอดภัย พร้อมสั่งกวาดล้างอาวุธสงครามอย่างต่อเนื่อง
นายกรัฐมนตรีขอความร่วมมือช่วยกันดูแลสังคมให้เกิดความปลอดภัย ระบุรัฐบาลสั่งกวาดล้างอาวุธสงครามอย่างต่อเนื่อง
วันนี้ (18 เมษายน 2560) เวลา 13.20 น. ณ บริเวณห้องโถงตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการเป็นประธานประชุมคณะรัฐมนตรีกรณีการสั่งการให้กวาดล้างอาวุธสงครามโดยเฉพาะอาวุธปืนนั้น ว่า พลเอก ประวิตร วงษ์สุวรรณ รองนายกรัฐมนตรี และรัฐมนตรีว่าการกระทรวงกลาโหม ได้สั่งการแล้วให้จับกุมทั้งหมด ซึ่งก่อนหน้านี้ก็ได้จับกุมเช่นกัน และจะทําอย่างต่อเนื่อง ทั้งนี้ ก่อนสงกรานต์เจ้าหน้าที่ก็จับกุมในพื้นที่สุ่มเสี่ยงทั้งหมด และขอให้ช่วยสร้างกระแสให้สังคมช่วยดูแลสังคมร่วมกันด้วย
ส่วนมาตรการป้องกัน หรือปรับแก้กฎหมายให้เข้มงวด รวมทั้งลงโทษให้รุนแรงขึ้นนั้น นายกรัฐมนตรีกล่าวว่ากฎหมายมีอยู่แล้ว แต่ปัญหาอยู่ที่ผู้ปฏิบัติว่าเกรงกลัวกฎหมายหรือไม่ ซึ่งทุกวันนี้เข้มงวดแล้วยังไม่กลัว ยังมีใช้อาวุธอยู่เลย แสดงให้เห็นว่าสังคมกําลังมีปัญหา ดังนั้นพวกเราจึงต้องร่วมมือกันทําให้สังคมปลอดภัย
----------------------------------------
รัฐบาลไทย-ข่าวทำเนียบรัฐบาล-รอง นรม. และ รมว.กห. ตรวจราชการภาคเหนือตอนล่าง จี้ลงพื้นที่รับปัญหาและเร่งตอบสนองประชาชนในลักษณะมีส่วนร่วม ย้ำเจ้าหน้าที่รัฐต้องเป็นที่เชื่อมั่นและไว้วางใจของประชาชน
วันจันทร์ที่ 17 กันยายน 2561
รอง นรม. และ รมว.กห. ตรวจราชการภาคเหนือตอนล่าง จี้ลงพื้นที่รับปัญหาและเร่งตอบสนองประชาชนในลักษณะมีส่วนร่วม ย้ําเจ้าหน้าที่รัฐต้องเป็นที่เชื่อมั่นและไว้วางใจของประชาชน
เมื่อ 17 ก.ย.61 พล.อ.ประวิตร วงษ์สุวรรณ รอง นรม. และ รมว.กห.พร้อมคณะ ได้เดินทางไปตรวจราชการและมอบนโยบายการปฏิบัติงานกับส่วนราชการต่างๆ ในพื้นที่กลุ่มภาคเหนือตอนล่าง
ณ ศาลากลางจังหวัดเพชรบูรณ์ ซึ่งสถานการณ์ภาพรวมพื้นที่ของภาคเหนือตอนล่าง เป็นพื้นที่ป่าสมบูรณ์ และเป็นแหล่งท่องเที่ยวธรรมชาติ ที่มีการสัญจรของนักท่องเที่ยวจํานวนมาก ขณะเดียวกันมีการบุกรุกทําลายทรัพยากรธรรมชาติ เพื่อการเกษตรและแหล่งท่องเที่ยวมากขึ้น. ซึ่งเป็นสาเหตุของอุทกภัยในพื้นที่ นอกจากนั้นยังเป็นเส้นทางผ่านของยาเสพติดที่สําคัญ
พล.อ.ประวิตร ได้กล่าวชื่นชมและเป็นกําลังใจกับทุกส่วนราชการ ที่สนับสนุนขับเคลื่อนงานตามนโยบายของรัฐบาลต่อเนื่องกันมา โดยย้ําเป็นนโยบาย ขอให้ฝ่ายปกครอง ทหารและตํารวจในทุกอําเภอและจังหวัด พยายามทํางานหนักร่วมกันให้มากขึ้น เพื่อเป็นที่เชื่อมั่นของประชาชน ด้วยการประคองเสถียรภาพความมั่นคงและรักษาบรรยากาศความสงบเรียบร้อยของสังคมให้ต่อเนื่องกันไปถึงหลังการเลือกตั้งทั่วไป โดยให้ความสําคัญกับงานเชิงรุก ทั้งด้านข่าวและด้านการป้องปราม พร้อมกันนี้ ขอให้ลงพื้นที่รับฟังปัญหาของประชาชนอย่างต่อเนื่อง และพัฒนาประสิทธิภาพของศูนย์ดํารงธรรม โดยนําข้อมูลที่ได้รับมาวิเคราะห์ กําหนดเป็นนโยบายและเร่งสนองตอบโดยใช้กลไกส่วนราชการในพื้นที่ขับเคลื่อนแก้ปัญหาให้เกิดผลเป็นรูปธรรมและตรงกับความต้องการของประชาชน ทั้งนี้ จําเป็นต้องสร้างความเข้าใจและดึงประชาชนในพื้นที่ เข้ามามีส่วนร่วมในทุกมิติงานให้มากขึ้นอย่างต่อเนื่อง
รอง นรม. และ รมว.กห. ได้ย้ําขอให้เร่งขับเคลื่อนงานตามนโยบายสําคัญของรัฐบาล ในการแก้ปัญหายาเสพติด ทั้งการสกัดกั้นในพื้นที่ชายแดนและเส้นทางลําเลียง รวมทั้งการปราบปรามในพื้นที่ชุมชนเมือง การแก้ปัญหาผู้มีอิทธิพล ด้วยการบังคับใช้กฎหมายอย่างเข้มข้นในกลุ่มมือปืนรับจ้างและอาวุธสงคราม ที่เป็นเหตุความรุนแรงในพื้นที่ รวมทั้งกลุ่มอิทธิพลและนายทุนบุกรุกป่า ที่ยังคงปรากฏพฤติการณ์ทําลายทรัพยากรธรรมชาติและเอารัด เอาเปรียบสังคม เพื่อให้ทุกคนมีเสรีภาพและสามารถใช้สิทธิอันชอบธรรมในการประกอบสัมมาชีพได้อย่างเสมอภาค เท่าเทียมและมีความปลอดภัย นอกจากนั้น ขอให้เตรียมความพร้อมของแผนรองรับปัญหาภัยพิบัติในแต่ละพื้นที่ และให้รณรงค์รักษาวินัยจราจร เพื่อลดอุบัติเหตุบนท้องถนนและการสูญเสียในพื้นที่ ให้เกิดผลเป็นรูปธรรมอย่างต่อเนื่องตลอดทั้งปี
พร้อมกันนี้ ขอให้ทุกส่วนราชการถือเป็นหน้าที่ ต้องร่วมกันลงไปช่วยเหลือผู้มีรายได้น้อยและครอบครัว ที่ชีวิตยังติดพันและจมอยู่กับปัญหาหนี้นอกระบบ โดยไม่ปล่อยให้ถูกโดดเดี่ยว โดยร่วมกันเร่งสํารวจและขับเคลื่อนแก้ปัญหา ทั้งการไกล่เกลี่ยและการบังคับใช้กฎหมายเข้มข้นควบคู่กันไป กับนายทุนฉ้อโกง ที่เอาเปรียบข่มขู่ประชาชน โดยพยายามช่วยเหลือนําคืนทรัพย์สินและโฉนดที่ดินทํากินกลับมาให้ได้ พร้อมทั้งขอให้มีกลไกติดตามดูแล เสริมความเข้มแข็งและพัฒนาทักษะอาชีพให้ทุกคนสามารถกลับมายืนเข้มแข็งอย่างพอเพียงให้ได้
รัฐบาลไทย-ข่าวทำเนียบรัฐบาล-รัฐบาลจัดพิธีเจริญพระพุทธมนต์ ณ พระลานพระราชวังดุสิต
วันพฤหัสบดีที่ 27 กรกฎาคม 2560
รัฐบาลจัดพิธีเจริญพระพุทธมนต์ ณ พระลานพระราชวังดุสิต
นายกรัฐมนตรีเป็นประธานในพิธีเจริญพระพุทธมนต์ถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร และถวายพระพรชัยมงคลกับถวายพระราชกุศลแด่สมเด็จพระนางเจ้าสิริกิติ์พระบรมราชินีนาถ ในรัชกาลที่ 9 และสมเด็จพระเจ้าอยู่หัว
วันนี้ (27 กรกฎาคม 2560) เวลา 18.00 น. ณ พระลานพระราชวังดุสิต กรุงเทพมหานคร พลเอก ประยุทธ์ จันทร์โอชา นายกรัฐมนตรีเป็นประธานในพิธีเจริญพระพุทธมนต์ถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร และถวายพระพรชัยมงคลกับถวายพระราชกุศลแด่สมเด็จพระนางเจ้าสิริกิติ์พระบรมราชินีนาถ ในรัชกาลที่ 9 และสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 65 พรรษา 28 กรกฎาคม 2560 โดยมี รองศาสตราจารย์ นราพร จันทร์โอชา ภริยานายกรัฐมนตรี คณะรัฐมนตรีและคู่สมรส ประธานองค์กรอิสระ หัวหน้าส่วนราชการ ข้าราชการ และประชาชนเข้าร่วมอย่างพร้อมเพรียง
เมื่อนายกรัฐมนตรีและภริยาเดินทางถึงบริเวณงานพิธี นายกรัฐมนตรีและภริยาถวายราชสักการะพระบรมราชานุสรณ์พระบาทสมเด็จพระจุลจอมเกล้าเจ้าอยู่หัว จากนั้น นายกรัฐมนตรีถวายพวงมาลัย จุดธูปเทียนเครื่องทองน้อยถวายราชสักการะ
เมื่อสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เสด็จถึงพลับพลาพิธี นายกรัฐมนตรีจุดธูปเทียนเครื่องนมัสการบูชาพระพุทธมณีรัตนปฏิมากร และจุดธูปเทียนเครื่องทองน้อยถวายราชสักการะ พระบรมฉายาลักษณ์พระบาทสมเด็จพระปรมินทรมหาภูมิพลอดุลยเดช บรมนาถบพิตร จากนั้น นายกรัฐมนตรีเปิดกรวยกระทงดอกไม้ธูปเทียนแพหน้าพระฉายาลักษณ์สมเด็จพระนางเจ้าสิริกิติ์ พระบรมราชินีนาถและสมเด็จพระเจ้าอยู่หัว เสร็จแล้ว เจ้าหน้าที่กรมการศาสนาอาราธนาศีล สมเด็จพระอริยวงศาคตญาณ สมเด็จพระสังฆราช สกลมหาสังฆปริณายกให้ศีล พระสงฆ์ จํานวน 241 รูป สวดมาติกา เสร็จแล้ว นายกรัฐมนตรีพร้อมคณะรัฐมนตรีประธานองค์กรอิสระ หัวหน้าส่วนราชการทอดผ้าไตรพระสงฆ์ พระสงฆ์สดับปกรณ์ นายกรัฐมนตรีกรวดน้ํา พระสงฆ์ถวายอนุโมทนา ถวายดิเรก เจ้าหน้าที่กรมการศาสนาอาราธนาพระปริตร
จากนั้น พระสงฆ์ จํานวน 241 รูป เจริญพระพุทธมนต์ถวายพระพรชัยมงคล สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และสมเด็จพระเจ้าอยู่หัว นายกรัฐมนตรีพร้อมคณะรัฐมนตรีประธานองค์กรอิสระ หัวหน้าส่วนราชการประเคนจตุปัจจัยไทยธรรมพระสงฆ์ นายกรัฐมนตรีกรวดน้ํา พระสงฆ์ถวายอนุโมทนา ถวายดิเรก นายกรัฐมนตรีกราบที่หน้าพระพุทธมณีรัตนปฏิมากร กราบที่หน้าเครื่องนมัสการ และกราบที่หน้าพระบรมฉายาลักษณ์ และพระฉายาลักษณ์ นายกรัฐมนตรีและภริยา ยืนประนมมือส่งริ้วขบวนอัญเชิญพระพุทธมณีรัตนปฏิมากร นายกรัฐมนตรี ส่งเสด็จพระอริยวงศาคตญาณ สมเด็จพระสังฆราช สกลมหาสังฆปริณายก เป็นอันเสร็จสิ้นพิธี
--------------------------------------
รัฐบาลไทย-ข่าวทำเนียบรัฐบาล-กรมบัญชีกลางยืนยันไม่มีการโอนเงินเข้าบัญชีให้ผู้รับบำนาญ
วันจันทร์ที่ 4 กุมภาพันธ์ 2562
กรมบัญชีกลางยืนยันไม่มีการโอนเงินเข้าบัญชีให้ผู้รับบํานาญ
ตามที่มีการเผยแพร่ผ่านสื่อออนไลน์ว่า มีผู้ไม่ประสงค์ดีใช้มือถือโทรไปหาชาวบ้านรายหนึ่งที่มุกดาหารว่าเป็นเจ้าหน้าที่จากกรมบัญชีกลางจะโอนเงินให้ข้าราชการบํานาญ โดยขอเลขบัญชีธนาคารและเลขที่บัตรประชาชน
นางญาณี แสงศรีจันทร์ ที่ปรึกษาด้านพัฒนาระบบการเงินการคลัง ในฐานะโฆษกกรมบัญชีกลาง เปิดเผยว่า ตามที่มีการเผยแพร่ผ่านสื่อออนไลน์ว่า มีผู้ไม่ประสงค์ดีใช้มือถือโทรไปหาชาวบ้านรายหนึ่งที่มุกดาหารว่าเป็นเจ้าหน้าที่จากกรมบัญชีกลางจะโอนเงินให้ข้าราชการบํานาญ โดยขอเลขบัญชีธนาคารและเลขที่บัตรประชาชน กรมบัญชีกลาง ขอยืนยันว่า ไม่มีนโยบายที่จะดําเนินการโอนเงินเข้าบัญชีให้กับผู้รับบํานาญ คนละ 2,000 บาท ตามที่มีผู้ไม่ประสงค์ดีโทรศัพท์ไปแอบอ้างแต่อย่างใด
โฆษกกรมบัญชีกลาง กล่าวย้ําว่า เรื่องนี้เป็นภัยร้ายแรง ซึ่งก่อให้เกิดความเสียหาย จึงขอเตือนมิให้หลงเชื่อกับข่าวที่มีบุคคลแอบอ้างในทุกกรณี และอย่าให้เลขที่บัญชีธนาคารและเลขบัตรประจําตัวประชาชนแก่ผู้ไม่ประสงค์ดี ดังนั้น จึงขอให้ช่วยประชาสัมพันธ์ข้อมูลนี้ เพื่อช่วยป้องกันการถูกหลอกลวงให้สูญเสียทรัพย์สิน ทั้งนี้ ที่ผ่านมากรมบัญชีกลางได้ประชาสัมพันธ์ความคืบหน้าในเรื่องต่าง ๆ อย่างต่อเนื่อง และขอให้ติดตามข่าวทางการจากกรมบัญชีกลาง หรือสอบถามรายละเอียดได้ที่ Call Center กรมบัญชีกลาง หมายเลขโทรศัพท์ 02-270-6400 ตามวันและเวลาราชการ
รัฐบาลไทย-ข่าวทำเนียบรัฐบาล-สรุปขบวนรถโดยสารที่ให้บริการในปัจจุบันช่วงการแพร่ระบาดของเชื้อไวรัสโคโรนา 2019 (COVID-19) จำนวน 83 ขบวน (ไป-กลับ)
วันอังคารที่ 26 พฤษภาคม 2563
สรุปขบวนรถโดยสารที่ให้บริการในปัจจุบันช่วงการแพร่ระบาดของเชื้อไวรัสโคโรนา 2019 (COVID-19) จํานวน 83 ขบวน (ไป-กลับ)
สอบถามรายละเอียดเพิ่มได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง
รัฐบาลไทย-ข่าวทำเนียบรัฐบาล-สแกน QR Code ชำระเงิน
วันจันทร์ที่ 24 กรกฎาคม 2560
สแกน QR Code ชําระเงิน
ผู้อํานวยการธนาคารออมสิน จัดงานเปิดตัวบริการ Mobile Banking “MyMo” ในรูปแบบล่าสุด MyMo Pay ซื้อสบาย สะดวกทุกการรับจ่าย ด้วยการ Scan QR Code จ่ายเงินซื้อสินค้าและบริการ เงินที่จ่ายตรงเข้าบัญชีเงินฝากของร้านค้า
เมื่อวันที่ 22 กรกฎาคม 2560 ณ ตลาดน้ําอัมพวา จ.สมุทรสงคราม นายชาติชายพยุหนาวีชัยผู้อํานวยการธนาคารออมสิน จัดงานเปิดตัวบริการ Mobile Banking “MyMo” ในรูปแบบล่าสุด MyMo Pay ซื้อสบาย สะดวกทุกการรับจ่าย ด้วยการ Scan QR Code จ่ายเงินซื้อสินค้าและบริการ เงินที่จ่ายตรงเข้าบัญชีเงินฝากของร้านค้า ตรวจสอบยอดเงินโอนจากผู้จ่ายและร้านค้าผู้รับโอนได้ทันที ซึ่งเป็นบริการการชําระเงินแบบอิเล็กทรอนิกส์รูปแบบใหม่ที่ทันสมัย ตามแนวความคิดธนาคารแห่งประเทศไทย และนโยบายรัฐบาล ในการลดการใช้เงินสด เพื่อนําประเทศไทยเข้าสู่สังคมไร้เงินสด หรือ Cashless society
ทั้งนี้ ธนาคารออมสินได้จัดงานขึ้น ภายใต้แนวคิดของบริการนี้คือ “Simple Life with every day joy and happiness by MyMo Pay : ชีวิตคุณจะง่ายขึ้น แค่มาร่วมเติมเต็มความสุข และสนุกไปกับการใช้ชีวิตในทุกๆ วัน” ซึ่งผู้ใช้บริการนี้จะสะดวกสบาย และที่สําคัญคือปลอดภัย เพราะบริการนี้ได้รับใบประกาศนียบัตรรับรองมาตรฐาน ISO/IEC27001:2013 ด้านระบบบริหารจัดการความมั่นคงปลอดภัยสารสนเทศ ทําให้ลูกค้าของทางธนาคารออมสินเกิดความเชื่อมั่นในความปลอดภัยจากการใช้บริการได้แน่นอน
รัฐบาลไทย-ข่าวทำเนียบรัฐบาล-นายกฯ พอใจสถานการณ์เศรษฐกิจโดยรวมดีขึ้น นักลงทุนเชื่อมั่น ย้ำมุ่งสร้างความสมดุลทุกมิติ พร้อมเร่งกระตุ้นกำลังซื้อของประชาชน วอนทุกฝ่ายให้ความร่วมมือสร้างความเปลี่ยนแปลง
วันอาทิตย์ที่ 29 ตุลาคม 2560
นายกฯ พอใจสถานการณ์เศรษฐกิจโดยรวมดีขึ้น นักลงทุนเชื่อมั่น ย้ํามุ่งสร้างความสมดุลทุกมิติ พร้อมเร่งกระตุ้นกําลังซื้อของประชาชน วอนทุกฝ่ายให้ความร่วมมือสร้างความเปลี่ยนแปลง
นายกรัฐมนตรี พอใจสถานการณ์เศรษฐกิจโดยรวมของประเทศที่ดีขึ้นนับตั้งแต่ก่อนที่รัฐบาลจะเข้ามาบริหารประเทศเมื่อปี 2557
โดยยืนยันว่าขั้นตอนทุกอย่างจะเป็นไปตามโรดแมปที่กําหนดไว้
วันนี้ (29 ตุลาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี พอใจสถานการณ์เศรษฐกิจโดยรวมของประเทศที่ดีขึ้นนับตั้งแต่ก่อนที่รัฐบาลจะเข้ามาบริหารประเทศเมื่อปี 2557 โดยยืนยันว่าขั้นตอนทุกอย่างจะเป็นไปตามโรดแมปที่กําหนดไว้ และย้ําว่าไม่ใช่เพียงการประกาศให้มีการเลือกตั้งเท่านั้นที่ทําให้เศรษฐกิจขยายตัว เพราะความจริงประเทศไทยมีพื้นฐานที่ดีอยู่แล้ว นักลงทุนมีความเชื่อมั่น ขอเพียงทุกฝ่ายหันมาร่วมมือกัน
“นายกฯ ได้รับรายงานผลสํารวจความเชื่อมั่นของภาคอุตสาหกรรมไทยเดือน ก.ย.60 ซึ่งสะท้อนว่าผู้ประกอบการภาคอุตสาหกรรมมีมุมมองเชิงบวกต่อเศรษฐกิจ โดยดัชนีความเชื่อมั่นอยู่ที่ 86.7 ปรับตัวเพิ่มขึ้นจาก 85.0 ในเดือน ส.ค. และเป็นการปรับเพิ่มขึ้นต่อเนื่องเดือนที่ 2 ติดต่อกัน และสูงสุดในรอบ 6 เดือน สอดคล้องกับปริมาณการผลิตสินค้าอุตสาหกรรม เช่น รถยนต์ ปูนซีเมนต์ และการขยายตัวของธุรกิจเอสเอ็มอีในช่วงปลายปีนี้ที่เพิ่มขึ้นด้วยเช่นกัน”
นอกจากนี้ ตัวเลขการส่งออกของไทยในเดือน ก.ย.60 มีมูลค่าถึง 2.18 หมื่นล้านดอลลาร์สหรัฐ ซึ่งสูงสุดเป็นประวัติการณ์ โดยขยายตัวเพิ่มขึ้นร้อยละ 12.22 เมื่อเทียบกับช่วงเดียวกันของปีที่แล้ว และเป็นการเพิ่มขึ้นต่อเนื่องเป็นเดือนที่ 7 ติดต่อกัน โดยเฉพาะอย่างยิ่งการส่งออกข้าว ซึ่งเป็นผลผลิตทางการเกษตรที่สําคัญของเกษตรกร มียอดการส่งออกตลอด 9 เดือนที่ผ่านมา 8.97 ล้านตัน เพิ่มขึ้นร้อยละ 25.28 และคาดว่าสิ้นปีนี้อาจส่งออกข้าวได้สูงสุดใกล้เคียงกับเป้าหมายที่ตั้งไว้คือ 11 ล้านตัน
อย่างไรก็ตาม นายกรัฐมนตรีให้ความสําคัญกับการสร้างความสมดุลทางเศรษฐกิจในทุกมิติ ทั้งการใช้จ่ายและกําลังซื้อภายในประเทศ การลงทุนของรัฐ เอกชน และต่างประเทศ รวมทั้งการส่งออกสินค้า โดยขณะนี้การลงทุนและการส่งออกมีแนวโน้มดีขึ้นแล้ว ดังนั้น จึงจําเป็นต้องหันไปทุ่มเทเรื่องปัญหาปากท้องและกําลังซื้อของประชาชนในประเทศ โดยเฉพาะคนในระดับฐานรากหรือผู้มีรายได้น้อย
“รัฐบาลไม่เคยทอดทิ้งประชาชน ที่ผ่านมาจึงมีมาตรการกระตุ้นเศรษฐกิจในระดับฐานรากและมาตรการช่วยแบ่งเบาภาระค่าใช้จ่ายของผู้มีรายได้น้อย ครอบคลุมทั้งเรื่องที่อยู่อาศัย การดํารงชีวิตประจําวัน การรักษาพยาบาล การเดินทาง การประกอบอาชีพ ฯลฯ และจะยังดําเนินการต่อเนื่อง แต่สิ่งเหล่านี้เป็นเรื่องที่ต้องใช้เวลาจึงจะเห็นผลเป็นรูปธรรม จึงอยากให้พี่น้องประชาชนเข้าใจและร่วมมือกับรัฐบาลในการพัฒนาตัวเอง ปรับเปลี่ยนวิธีคิด เพิ่มมูลค่าผลผลิต ลดต้นทุนที่ไม่จําเป็น เพื่อให้เกิดการเปลี่ยนแปลงที่รวดเร็วขึ้น”
...............................................
รัฐบาลไทย-ข่าวทำเนียบรัฐบาล-ก.แรงงาน ลงใต้นำภารกิจแรงงานร่วมออกบูธ กิจกรรมสถานีประชาชนสัญจร ‘เมืองคอน’
วันอาทิตย์ที่ 15 กันยายน 2562
ก.แรงงาน ลงใต้นําภารกิจแรงงานร่วมออกบูธ กิจกรรมสถานีประชาชนสัญจร ‘เมืองคอน’
กระทรวงแรงงาน ร่วมออกบูธฝึกอาชีพ แนะแนวอาชีพ รับสมัครงาน ให้คําปรึกษาสิทธิประกันสังคม การแสดงนิทรรศการภารกิจของหน่วยงาน เล่นเกมแจกของรางวัลมากมาย ในโครงการสถานีประชาชนสัญจร ครั้งที่ 3 ณ หอประชุมวิทยาลัยเทคนิคนครศรีธรรมราช อ.เมือง จ.นครศรีธรรมราช
กระทรวงแรงงาน ร่วมออกบูธฝึกอาชีพ แนะแนวอาชีพ รับสมัครงาน ให้คําปรึกษาสิทธิประกันสังคม การแสดงนิทรรศการภารกิจของหน่วยงาน เล่นเกมแจกของรางวัลมากมาย ในโครงการสถานีประชาชนสัญจร ครั้งที่ 3 ณ หอประชุมวิทยาลัยเทคนิคนครศรีธรรมราช อ.เมือง จ.นครศรีธรรมราช สร้างงาน สร้างอาชีพ เพิ่มทักษะ ให้ประชาชนมีรายได้ มีหลักประกันความมั่นคงในชีวิต
เมื่อวันที่ 13 กันยายน 2562 กระทรวงแรงงาน ร่วมกับโครงการสถานีประชาชนสัญจร ครั้งที่ 3 โดยสถานีโทรทัศน์ไทยพีบีเอส ณ หอประชุมวิทยาลัยเทคนิคนครศรีธรรมราช อ.เมือง จ.นครศรีธรรมราช โดยมี นายวิรัตน์ รักษ์พันธ์ รองผู้ว่าราชการจังหวัดนครศรีธรรมราช เป็นประธานเปิด พร้อมด้วย นางเธียรรัตน์ นะวะมะวัฒน์ รองอธิบดีกรมการจัดหางาน ร่วมเป็นเกียรติในพิธีเปิด มีหัวหน้าส่วนราชการในสังกัดกระทรวงแรงงานและส่วนราชการในพื้นที่จังหวัดนครศรีธรรมราช เข้าร่วมออกบูธในครั้งนี้ด้วย
สําหรับโครงการสถานีประชาชนสัญจร สถานีโทรทัศน์ไทยพีบีเอสเป็นกิจกรรมที่จัดขึ้นเพื่อเปิดพื้นที่ให้ประชาชนได้มีที่พึ่งในการร้องเรียน แจ้งเบาะแสปัญหาในแต่ละพื้นที่ และสามารถเข้าถึงหน่วยงานราชการ และหน่วยงานของรัฐได้สะดวก พร้อมทั้งนําเสนอปัญหาและหาทางออกของปัญหาที่เกิดขึ้น พร้อมทั้งมีบริการสาธารณะต่าง ๆ อาทิ รับสมัครงาน ฝึกอาชีพ สาธิตการประกอบอาชีพอิสระ ตรวจสุขภาพ, เป็นต้น โดยสถานีโทรทัศน์ไทยพีบีเอสเป็นสื่อกลางในการนําเสนอปัญหาในแต่ละพื้นที่ พร้อมทั้งเป็นตัวกลางในการแก้ปัญหาและหาทางออกอย่างสร้างสรรค์ ภายในงานมีกิจกรรมการออกบูธต่าง ๆ เช่น การตรวจสุขภาพ, การให้ความรู้จากหน่วยงานราชการ, คลินิกแก้หนี้นอกระบบ พร้อมกิจกรรมแจกของที่ระลึก การจําหน่ายผลิตภัณฑ์จากกลุ่มอาชีพ เป็นต้น
----------------
กองเผยแพร่และประชาสัมพันธ์/
ชนินทร เพ็ชรทับ ข่าว - ภาพ/
13 กันยายน 2562
รัฐบาลไทย-ข่าวทำเนียบรัฐบาล-ปลัดกอบชัยฯ ปิดการฝึกอบรมหลักสูตร การเป็นข้าราชการที่ดี รุ่นที่ 15
วันอังคารที่ 21 กรกฎาคม 2563
ปลัดกอบชัยฯ ปิดการฝึกอบรมหลักสูตร การเป็นข้าราชการที่ดี รุ่นที่ 15
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานในพิธีปิดการฝึกอบรมหลักสูตรการเป็นข้าราชการที่ดี รุ่นที่ 15  ณ โรงแรมเดอะ ทวิน ทาว เวอร์ กรุงเทพฯ
วันนี้ 21 กรกฎาคม 2563 นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานในพิธีปิดการฝึกอบรมหลักสูตรการเป็นข้าราชการที่ดี รุ่นที่ 15 และมอบวุฒิบัตรแก่ข้าราชการที่ผ่านการฝึกอบรมฯ พร้อมร่วมฟังการบรรยายพิเศษ หัวข้อ สถาบันพระมหากษัตริย์กับประเทศไทย โดยมี นางวรวรรณ ชิตอรุณ รองปลัดกระทรวงอุตสาหกรรม นางสุนีย์ โสภณ ผู้อํานวยการกองบริหารทรัพยากรบุคคล สํานักงานปลัดกระทรวงอุตสาหกรรม เข้าร่วมด้วย ณ โรงแรมเดอะ ทวิน ทาว เวอร์ กรุงเทพฯ
รัฐบาลไทย-ข่าวทำเนียบรัฐบาล-ไทยปลื้ม!! ความสามารถทางการแข่งขันของประเทศดีขึ้น 2 อันดับจากปีที่ผ่านมา
วันจันทร์ที่ 2 ตุลาคม 2560
ไทยปลื้ม!! ความสามารถทางการแข่งขันของประเทศดีขึ้น 2 อันดับจากปีที่ผ่านมา
จากอันดับที่ 34 เมื่อปีที่แล้ว เป็นอันดับที่ 32 ในปีนี้
ไทยปลื้ม!! ความสามารถทางการแข่งขันของประเทศดีขึ้น 2 อันดับจากปีที่ผ่านมา
รายงานดัชนีความสามารถทางการแข่งขันระดับโลก (Global Competitiveness Index : GCI) ประจําปี 2017 ของสภาเศรษฐกิจโลก หรือ World Economic Forum (WEF) ได้จัดอันดับขีดความสามารถในการแข่งขันของประเทศไทยดีขึ้นจากอันดับที่ 34 เมื่อปีที่แล้ว เป็นอันดับที่ 32 ในปีนี้
โดยเป็นที่น่าสังเกตว่า ด้านที่มีอันดับที่ดีขึ้นและส่งผลบวกต่อดัชนีความสามารถทางการแข่งขันโดยรวม ได้แก่ ด้านโครงสร้างพื้นฐาน ที่ได้รับคะแนนเพิ่มขึ้นจาก 4.4 เป็น 4.7 โดยเฉพาะในตัวชี้วัดสัดส่วนการเป็นสมาชิกโทรศัพท์เคลื่อนที่/มือถือนั้น มีอันดับดีขึ้นอย่างมากจากอันดับที่ 55 ในปีที่แล้ว เป็นอันดับที่ 5 ในปีนี้ สําหรับด้านการศึกษาขั้นสูงและการฝึกอบรม บ่งชี้ว่าการเข้าศึกษาในระดับมัธยม ปรับจากอันดับที่ 84 ในปีที่แล้ว กระโดดขึ้นเป็นอันดับที่ 8 ในปีนี้ ส่วนการพัฒนาทางด้านนวัตกรรม และด้านความพร้อมของเทคโนโลยีก็ได้รับการจัดอันดับที่สูงขึ้นอย่างมีนัยสําคัญในปีนี้ด้วย
นอกจากนี้ ขีดความสามารถทางด้านการเงินและการตลาด เช่น การจัดหาเงินทุนผ่านตลาดทุนในประเทศ ความพร้อมของบริการทางการเงิน ความแข็งแกร่งของระบบธนาคาร และความเพียงพอของทุนร่วมเสี่ยง ก็สะท้อนถึงความพร้อมในด้านตลาดการเงินของประเทศ เพื่อสนับสนุนการเติบโตทางเศรษฐกิจอย่างต่อเนื่อง อีกทั้งเมื่อเปรียบเทียบประเทศไทยกับประเทศในกลุ่ม ASEAN + 3 ปรากฏว่า ไทยอยู่ในอันดับที่ 6 เป็นรองประเทศสิงคโปร์ ญี่ปุ่น มาเลเซีย เกาหลีใต้ และจีน เช่นเดียวกับปีที่แล้ว นั่นแสดงถึงสถานะทางการแข่งขันที่มั่นคงของไทย
ผลสําเร็จครั้งนี้ เกิดขึ้นจากนโยบายของรัฐบาลที่ได้เข้าไปแก้ไขปัญหาด้านโครงสร้างพื้นฐานต่าง ๆ และการดึงต่างชาติให้เข้ามาลงทุนภายในประเทศ รวมถึงการส่งข้อมูลความคืบหน้าในการดําเนินงานเรื่องต่าง ๆ ของประเทศไปยังหน่วยงานที่เป็นองค์กรระดับโลก เช่น องค์การการค้าโลก (WTO) กองทุนการเงินระหว่างประเทศ (IMF) อย่างต่อเนื่อง
อย่างไรก็ตาม สิ่งที่รัฐบาลจะต้องพัฒนาให้ดีขึ้นไปอีกและกําลังดําเนินการอยู่ คือ การสร้างเสถียรภาพทางการเมือง การพัฒนากฎหมาย การปกป้องทรัพย์สินทางปัญญา และการกระจายความเจริญด้านเทคโนโลยีไปยังพื้นที่ภูมิภาคทั่วประเทศ โดยเชื่อมั่นว่าดัชนีความสามารถทางการแข่งขันนี้มีความเชื่อมโยงกับแนวโน้มการพัฒนาเศรษฐกิจ ซึ่งแม้ว่าข้อมูลส่วนใหญ่จะเกี่ยวข้องนักธุรกิจหรือผู้ประกอบการ แต่รัฐบาลยืนยันว่าจะไม่ทอดทิ้งพี่น้องเกษตรกรและผู้มีรายได้น้อย และเมื่อประเมินจากตัวเลขการส่งออกและการบริโภคภายในประเทศแล้ว คาดว่าเศรษฐกิจปีนี้จะขยายตัวได้มากกว่าที่ธนาคารพัฒนาแห่งเอเชีย หรือเอดีบี คาดการณ์ไว้ที่ร้อยละ 3.5
ทั้งนี้ รายงานดัชนีความสามารถทางการแข่งขันระดับโลก (Global Competitiveness Index : GCI) ของ WEF เป็นการเปรียบเทียบความสามารถในการแข่งขันของ 137 ประเทศทั่วโลก ผ่านการเก็บข้อมูลเชิงลึก พร้อมจัดทําแบบสอบถามกับผู้บริหารระดับสูงขององค์กรขนาดใหญ่และขนาดย่อมในทุกภาคส่วนอุตสาหกรรมตามเกณฑ์ที่กําหนด จากนั้นจะนําไปคํานวณดัชนีความสามารถทางการแข่งขันซึ่งจะสะท้อนภาพโดยรวมของแต่ละประเทศ
ภาพ/ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี